smcproject/ml-wiki-sentences huggingface dataset:
പാരമ്പര്യമായി കൃഷി ചെയ്യാത്തവരാണ്.
കാട്ടിൽ നിന്നും ആഹാരം കണ്ടെത്തുകയുമാണ് ചെയ്യുന്നത്.
വേട്ടയാടി ഭക്ഷിക്കുന്നവരുടെ വർഗ്ഗവും ഉണ്ട്.
അരിയാണ് മുഖ്യാഹാരമെങ്കിലും റാഗിയും ഗോതമ്പും ആഹാരത്തിൽ ഉൾപ്പെടുന്നു.
ചെറിയ ജീവികളേയും ഞണ്ടുകളെയും പിടിച്ച് ഭക്ഷിക്കുന്നുണ്ട്.
കപ്പ, മീൻ, ഞണ്ട് എന്നിവ കിട്ടുന്നതനുസരിച്ച് ഭക്ഷിക്കുന്നു.
ചായയും കാപ്പിയും കുടിക്കുന്ന ശീലമുള്ള ഇവർ ലഹരിക്കായി സ്വന്തമായി ചാരായം ഉണ്ടാക്കാറുമുണ്ട്.
ആചാരാനുഷ്ടാനങ്ങൾ
ചെവി കുത്തുന്ന ആചാരം കുഞ്ഞുനാളിലെ തന്നെ നടത്തുന്നു മൂർച്ചവച്ച മുളയാണീകൊണ്ടാണ് ചെവികുത്തുന്നത്.
കുത്തിയശേഷം ഇഞ്ചിഎണ്ണയും മഞ്ഞൾ പൊടിയും ചേർത്ത മിശ്രിതം പൂശിയാണ് മുറിവുണക്കുക.
പെൺകുട്ടികൾ ഋതുമതിയാവുന്നത് ആചാരമായി അനുഷ്ഠിക്കുകയും കുട്ടി വളർച്ചയെത്തിയെന്ന് വിശ്വസിക്കുകയും ചെയ്യുന്നു.
ഋതുമതിയാവുന്നതോടെ പെൺകുട്ടിയെ അശുദ്ധിയുള്ളവളായും ദൈനദിന ജോലിയിൽ പങ്കു ചേർക്കാതിരിക്കുകയും ചെയ്യുന്നു.
ഋതുമതിയാവുന്ന അന്ന് ചാളയുടെ ഒരു മൂലക്കിരുത്തുകയും 7 ദിവസം കഴിഞ്ഞ് ശുദ്ധിതെളിക്കുകയും ചെയ്യുന്നു.
മൂന്നുതരം വിവാഹങ്ങൾ നടക്കാറുണ്ട്.
അദ്യത്തേത് വിലപേശി ഉറപ്പിക്കുന്ന രീതിയാണ്.
വരൻ വധുവിന്റെ വീട്ടുകാരുമായി സംസാരിച്ച് വധുവിന്റെ വീട്ടുകാർക്ക് നൽകേണ്ട തലപ്പണം ഉറപ്പിക്കുന്നു.
ഇത് വർഷാവർഷം നൽക്കേണ്ട വരിസംഖ്യയാണ്.
വിവാഹവാർഷികത്തോടനുബന്ധിച്ച് 'ഉച്ചൽ' എന്ന ചടങ്ങിലാണ് ഈ പണം കൈമാറുന്നത്.
തലപ്പണം നൽകാതിരുന്നാൽ പെണ്ണിനെ തിരിച്ചു വിളിക്കാനുള്ള അധികാരം വധുവിന്റെ കുടുംബത്തിനുണ്ട്.
സാധരണയായി 30 കോലഗം (750 ഗ്രാം) നെല്ലാണ് ൻൽകേണ്ടത്.
വിവാഹത്തിനു ശേഷം മൂന്നിലൊന്ന് നൽകുന്നു.
മരണാനന്തര ചടങ്ങുകൾ
മരണാനന്തരക്രിയകൾക്കും പ്രത്യേക ആചാരങ്ങൾ ഉണ്ട്.
മൃതദേഹം കുഴിച്ചിടുകയാണ് രീതി.
മരണാനന്തര
ക്രിയകൾ ചെയ്യുന്നയാളെ നൂമ്പുകാരൻ എന്നു വിളിക്കുന്നു.
ഒരാഴ്ച കുളിക്കാനോ ക്ഷൗരം ചെയ്യാനോ പാടില്ലാത്ത ഇയാൽ മത്സ്യമാംസാദികളും വർജ്ജിക്കണം.
7 ദിവസത്തെ പുലയാചാരവും കുടുംബക്കാർക്കുണ്ട്.
ഏഴാം ദിവസം അനുഷ്ഠിക്കുന്ന ശുദ്ധിവരുത്തുന്ന ആചാരമാണ് 'എയമ്പുല കയിക്കൽ' ദൈവാരാധന
കാട്ടുഭഗവതി കുളിയൻ , കാളി കുട്ടിച്ചാത്തൻ , മുത്തപ്പൻ , മലക്കാർ , മാരിയമ്മ , അയ്യപ്പൻ ആണ് ആരാധനാമൂർത്തികൾ..
ഈ ദൈവങ്ങൾക്ക് പ്രത്യേകം ക്ഷേത്രങ്ങളില്ല.
കുറെ ഉരുളൻ കല്ലുകൾ ഒരു തറയുടെ മുകളിൽ കൂട്ടിവെച്ചിരിക്കും.
ഈ തറയെ
'കാവ് , [ കാവും കല്ലും ]'ദൈവംതറ' എന്നോ 'കുളിയൻതറ' എന്നോ വിളിക്കും.
തറയിലെ  കല്ലുകൾ ഓരോ ദൈവത്തെയും പ്രതിനിധീകരിക്കുന്നു.
മരണാന്തര ജീവിതത്തിൽ ഇവര് ‍വിശ്വസിക്കുന്നു.
പണിയർ അവരുടെ വീടിനു സമീപം തന്നെ ദൈവങ്ങളെ കുടിയിരുത്തുന്ന തറകൾ ഉണ്ടാക്കി പരിപാലിക്കുന്നു.
പണിയർ പ്രത്യേകം ഉത്സവങ്ങൾ കൊണ്ടാടുന്നു.
മാരിയമ്മനും അയ്യപ്പനുമാണ് പ്രധാനമായും ഉത്സവങ്ങൾ ഉള്ളത്.
ഉത്സവങ്ങൾ കൊണ്ടാടുമ്പോൾ മൂർത്തികൾക്ക് ഇവർ പ്രത്യേക നിവേദ്യങ്ങൾ അർപ്പിക്കുന്നു.
ചില ആഘോഷങ്ങൾ മറ്റു ആദിവാസികളുമായി സാമ്യം ഉള്ളവയും ചിലത് പണിയരിൽ മാത്രം കണ്ടുവരുന്നതുമാണ്.
ഓണവും വിഷുവും കൊണ്ടാടി വരുന്നു.
മാരിയമ്മന്റെ ആഘോഷം ഇടവ മാസത്തിലാണ് നടക്കുന്നത് ( മേയ്-ജൂൺ).
വള്ളിയൂർക്കാവുത്സവം എന്നുവിളിക്കുന്ന ആഘോഷവും പണിയരുടെ പ്രധാനപ്പെട്ട ആഘോഷങ്ങളിലൊന്നാണ് കലാരൂപങ്ങൾ
സിനിമ മുതലായ കലാരൂപങ്ങൾ പണിയരുടെ തനതു കലാരുപങ്ങൾ കാര്യമായി ബാധിച്ചിട്ടുണ്ട് എങ്കിലും പലരും പാരമ്പര്യമായ വാദ്യോപകരണങ്ങൾ ഉപയോഗിക്കാനറിയുന്നവരാണ്.
ഇവർ പ്രധാനമായും തുടി കുഴൽ മുതലായ വാദ്യോപകരണങ്ങൾ ഉപയോഗിച്ച് രാത്രികാലങ്ങളിൽ പാട്ടുകൾ പാടുകയും നൃത്തം ചെയ്യുകയും ചെയ്യാറുണ്ട്.
പണിയന്മാരുടെ ഇടയിൽ പ്രചാരമുള്ള ഒരു നൃത്തരൂപമാണ് പണിയർ കളി.
പുരുഷന്മാർ അവതരിപ്പിക്കുന്ന ഈ കലാരൂപം കരു, പറ, ഉടുക്ക്, എന്നീ വാദ്യോപകരണങ്ങളുടെ അകമ്പടിയോടെയാണു അവതരിപ്പിക്കുന്നത്.
എട്ടു മുതൽ പത്തു പേർ ചേർന്നു അവതരിപ്പിക്കുന്നതാണ് പണിയർ കളി.
വിളവെടുപ്പിനു ശേഷം നെല്പാടങ്ങളിൽ അവതരിപ്പിക്കാറുള്ള  ഈ കലാരൂപം കമ്പളക്കളി , വട്ടക്കളി എന്നും അറിയപ്പെടുന്നു.
2024 മുതൽ സംസ്ഥാന സ്കൂൾ കലോത്സവത്തിലെ ഒരു മത്സര ഇനമായി ഈ തദ്ദേശീയ കലാരൂപ രൂപത്തെ ഉൾപ്പെടുത്തി.
ഇരുള നൃത്തം , മലപ്പുലയ ആട്ടം , പളിയ നൃത്തം , മംഗലം കളി, പണിയ നൃത്തം എന്നിവയാണ് പുതുതായി ഉൾക്കൊള്ളിച്ചിട്ടുള്ളത്.
സർക്കാരിന്റെ നിരന്തരമായ ഇടപെടലുകൾ ഉണ്ടായിട്ടും പണിയർ എന്തോ ഒരു പ്രത്യേക കുരുക്കിൽ പെട്ടതു പോലെയാണ്.
അവരുടെ ജീവതവും സംസ്കാരവും വഴിത്തിരിവ് ഒന്നും സംഭവിക്കാതെ പഴയ കാലത്തെന്നോണമാണ്.
പ്രധാന കാരണം അവരുടെ സമ്പാദ്യ ശീലമില്ലായ്മയും ചടങ്ങളുകൾക്കു വേണ്ടി വരുന്ന കടപ്പാടുമാണ് തൊഴിൽ
പ്രധാന തൊഴിൽ കാർഷികവൃത്തിയാണ്.
പാരമ്പര്യമായും വേട്ടയാടി ജീവിക്കുന്നവരാണെങ്കിലും പണിയരെ അടിമകളാക്കിയ ജന്മികൾ അവരെ കാർഷികത്തൊഴിലാളികളാക്കി ഉപയോഗിച്ചു.
വിത്തുവിതക്കാനും പിന്നെ കൊയ്ത്തിനും മാത്രമാണ് അവരെ ഉപയോഗിച്ചിരുന്നത് എന്നതു കൊണ്ട് മിക്കവാറും 3-4 മാസം തൊഴിലില്ലാതെയാണ് ജീവിക്കേണ്ടത്.
കൂലിയായി പലപ്പോഴും നെല്ലാണു ലഭിക്കുക.
കഠിനമായ ഉഴലും വർമ്പുണ്ടാക്കലും ആണുങ്ങൾ ചെയ്യുമ്പോൾ വിത്തു പാകലും ഞാറു നടനും കൊയ്തും പണിച്ചികൾ ചെയ്യുന്നു.
കേരളത്തിന്റെ മറ്റു ഭാഗങ്ങളിലെ അപേക്ഷിച്ച് കൂലി കുറവായതിനാൽ ദാരിദ്ര്യം പണിയർക്കിടയിൽ നിന്ന് വിട്ടകലുന്നില്ല.
നല്ലൊരു ശതാമാനം പേരും കാർഷിക ജോലി ചെയ്യുന്നു വെങ്കിലും സ്വന്തം നിലത്തിൽ കൃഷി ചെയ്യുന്നവരില്ല.
സർക്കാർ ജോലിയും മറ്റു സ്വകാര്യ ജോലികളിലേർപ്പെടുന്നവരുടേയും അനുപാതം കൂടിവരുന്നുണ്ട്.
വിവാഹം പോലുള്ള ചടങ്ങുകൾ നടത്തേണ്ടി വരുന്നതോടെ പണിയൻ എന്നെന്നേക്കുമായി കടപ്പെട്ടവനായി തീരുന്നു.
സ്വന്തം നിലം നഷ്ടപ്പെടാനുള്ള പണിയന്റെ പ്രധാന കാരണവും ഇങ്ങനെ കടക്കെണിയിലകപ്പെടുന്നതാണ്.
വിവാഹം പോലുള്ള ചടങ്ങു നടത്താനായി പണിയനു കടം വാങ്ങുകയല്ലാതെ വേറെ നിവൃത്തിയില്ല.
ജ്ന്മിമാരും പല മുതലാളിമാരും പണീയരെ മുതലെടുത്തു വരുന്നു എന്ന് ആരോപണം ഉണ്ട്.
ഒരു ജന്മിയുമായുള്ള കടം വീട്ടതെ മറ്റൊരു ജന്മിയുമായി ബന്ധം സ്ഥാപിക്കാൻ പാടില്ലാത്തതാകുന്നു.
ആരോഗ്യം പണിയരുടെ ജീവിതത്തിൽ വലിയ സ്വാധിനം വഹിക്കുന്നു.
അസുഖങ്ങളെ ഭയക്കുന്നവരല്ല പണീയർ എന്നതിനാൽ അസുഖങ്ങളുടെ ആദ്യദശയിൽ ആരും തന്നെ മരുന്നു തേടാറില്ല.
അസുഖം മൂർദ്ധന്യാവസ്ഥയിൽ എത്തുമ്പോൾ മാത്രമേ അവർ ആശുപത്രികളിലേക്ക് പോകുകയുള്ളൂ.
വീടും പരിസരവും വളരെ വൃത്തിയും വെടിപ്പുള്ളതുമായി സൂക്ഷിക്കുന്നു.
എന്നാൽ  ദിനവും കുളിക്കണമെന്നത് നിർബന്ധമല്ല.
പ്രധാന പ്രശ്നം വെള്ളത്തിന്റെ ദൗർലഭ്യമാണ്.
മിക്ക പണിയരും വെള്ളത്തിനായി പൊതു ടാപ്പുകളെ ആശ്രയിക്കുന്നവരാണ്.
സ്വന്തമായി കിണറുകൾ ഉള്ളവർ കുറവാണ്.
പാടിക്കടുത്തെങങും വെള്ളം ലഭിക്കാത്തതിനാൽ ദൂരെ വരെ യാത്ര ചെയ്താണ് വെള്ളം ചാളയിലെത്തിക്കുന്നത്.
വൃത്തി കുറവായ അന്തരീക്ഷത്തിൽ ജീവിക്കുന്നതു കൊണ്ട് അസുഖങ്ങളുടെ പിടിയിലാവുക പതിവാണ്.
50 വയസാണ് ശരാശരി ജീവിത ദൈർഘ്യം.
ലഹരിയുടെ അമിത ഉപയോഗവും പോഷകാഹാരക്കുറവുമാണ് ൈവരുടെ ആയുർദൈർഘ്യം ഇങ്ങനെ കുറയ്ക്കുന്നത്.
സർക്കാർ ഫണ്ടുകൾ വകയിരുത്തുമ്പോഴും അത് താഴെക്കിടയിലേക്ക് കാര്യമായി എത്താറില്ല.
പണിയർ വിദ്യാഭ്യാസത്തിനു വലിയ പ്രാധാന്യം നൽകാത്തവരാണ്.
സാക്ഷരത ഇല്ലത്തതാണ് പണീയരുടെ സാമൂഹികസാമ്പത്തിക രംഗത്തെ അധഃപതനത്തിനു പ്രധാന കാരണം എന്നു ചൂണ്ടികാണീക്ക്പ്പെടുന്നു.
വളരെ കുറച്ചു മാതാപിതാക്കൾ മാത്രമാണ് മക്കളുടെ വിദ്യാഭ്യാസത്തെപ്പറ്റി വ്യാകുലരാകുന്നത്.
അവലംബം പുറത്തേക്കുള്ള കണ്ണികൾ Paniya people എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇൻഡ്യസോൺ എവരികൾച്ചർ.
റേച്ചൽ ഗുപ്ത
മിസ്സ് ഗ്രാൻഡ് ഇൻ്റർനാഷണൽ 2024 കിരീടം നേടിയ ഇന്ത്യൻ മോഡലും സൗന്ദര്യമത്സര ജേതാവുമാണ്, റേച്ചൽ ഗുപ്ത .
മിസ്സ് ഗ്രാൻഡ് ഇൻ്റർനാഷണൽ കിരീടം നേടുന്ന ആദ്യ ഇന്ത്യക്കാരിയും മൂന്നാമത്തെ ഏഷ്യൻ വനിതയുമാണ് റേച്ചൽ.
സൗന്ദര്യമത്സരങ്ങളിൽ മിസ്സ് സൂപ്പർ ടാലൻ്റ് ഓഫ് ദി വേൾഡ് 2022
പാരിസ് ഫാഷൻ വീക്കിനോട് അനുബന്ധിച്ച് ഫ്രാൻസിലെ പാരീസിൽ നടന്ന 2022-ലെ മിസ്സ് സൂപ്പർ ടാലൻ്റ് ഓഫ് ദി വേൾഡ് കിരീടം നേടിയതോടെയാണ് റേച്ചൽ ഗുപ്തയുടെ മത്സര വിജയത്തിലേക്കുള്ള യാത്ര ആരംഭിച്ചത്.
ഏകദേശം 50 രാജ്യങ്ങളിൽ നിന്നുള്ള പ്രതിനിധികൾക്കെതിരെ മത്സരിച്ച റേച്ചൽ, വിജയിയായി.
മിസ്സ് ഗ്രാൻഡ് ഇന്ത്യ 2024
2024-ൽ ഗ്ലാമാനന്ദ് ഗ്രൂപ്പ് സംഘടിപ്പിച്ച മിസ്സ് ഗ്രാൻഡ് ഇന്ത്യ മത്സരത്തിൽ റേച്ചൽ ഫൈനലിസ്റ്റായി.
2024 ഓഗസ്റ്റ് 11-ന്, രാജസ്ഥാനിലെ ജയ്പൂരിൽ നടന്ന ഗ്രാൻഡ് ഫിനാലെയിൽ റേച്ചൽ മിസ്സ് ഗ്രാൻഡ് ഇന്ത്യ 2024 ആയി തിരഞ്ഞെടുക്കപ്പെട്ടു.
പ്രധാന ശീർഷകത്തോടൊപ്പം, മിസ്സ് ടോപ്പ് മോഡൽ, ബെസ്റ്റ് ഇൻ റാംപ് വാക്ക്, ബ്യൂട്ടി വിത്ത് എ പർപ്പസ്, ബെസ്റ്റ് നാഷണൽ കോസ്റ്റ്യൂം തുടങ്ങി നിരവധി ഉപശീർഷകങ്ങളും റേച്ചൽ സ്വന്തമാക്കി.
മിസ്സ് ഗ്രാൻഡ് ഇൻ്റർനാഷണൽ 2024
2024 സെപ്റ്റംബർ അവസാനം മുതൽ ഒക്ടോബർ 25 വരെ തായ്‌ലൻഡിൽ നടന്ന മിസ്സ് ഗ്രാൻഡ് ഇൻ്റർനാഷണൽ 2024 മത്സരത്തിൽ റേച്ചൽ ഇന്ത്യയെ പ്രതിനിധീകരിച്ചു.
ഒടുവിൽ, മുൻ വിജയി, പെറുവിയൻ വനിതായായ ലൂസിയാന ഫസ്റ്റർ റേച്ചലിനെ വിജയിയായി കിരീടമണിയിച്ചു.
മിസ്സ് ഗ്രാൻഡ് ഇൻ്റർനാഷണൽ കിരീടം നേടുന്ന ആദ്യത്തെ ഇന്ത്യക്കാരിയും മൂന്നാമത്തെ ഏഷ്യൻ വംശജയുമായ റേച്ചലിൻ്റെ വിജയം ഇന്ത്യൻ സൗന്ദര്യമത്സര വ്യവസായത്തിൽ ഒരു സുപ്രധാന നാഴികക്കല്ല് അടയാളപ്പെടുത്തി.
അവലംബങ്ങൾ പുറമെ നിന്നുള്ള കണ്ണികൾ റേച്ചൽ ഗുപ്ത ഇൻസ്റ്റാഗ്രാമിൽ
ഇരുള നൃത്തം
പാലക്കാട് ജില്ലയിലെ അട്ടപ്പാടി പ്രദേശത്തെ ഇരുള സമുദായക്കാർ അവതരിപ്പിക്കുന്ന പരമ്പരാഗത നാടൻ കലാരൂപമാണ് ഇരുള നൃത്തം.
ഇത് ഒരു ആഘോഷ നൃത്തം മാത്രമല്ല, സാംസ്കാരിക പ്രാധാന്യവും ഉൾക്കൊള്ളുന്നു.
കൃഷിയോടനുബന്ധിച്ചും ജനനം, പ്രായപൂർത്തിയായവർ, വിവാഹം, ആഘോഷങ്ങൾ, മരണം എന്നിവയോടനുബന്ധിച്ചുടെല്ലാം ഇവർ നൃത്തം ആടുന്നു.
പ്രാദേശിക ദേവതയായ മല്ലീശ്വരയുമായി ബന്ധപ്പെട്ട ആചാരങ്ങളിലും ഗോത്ര അംഗങ്ങളുടെ ശവസംസ്കാര ചടങ്ങുകളിലും ഇത് നടത്തപ്പെടുന്നു.
പഴയ ഭക്തി വിഷയങ്ങളിൽ നിന്നാണ് ഗാനങ്ങൾ ഉരുത്തിരിഞ്ഞത്.
ഓരോ പ്രകടനവും ഏകദേശം ഒന്നര മണിക്കൂർ നീണ്ടുനിൽക്കും.
തമിഴും കന്നടയും മലയാളവും കലർന്ന ഭാഷയാണ് പാട്ടുകളുടെ ഭാഷ.
ഗ്രാമങ്ങളിൽ നിന്നുള്ള അംഗങ്ങൾ രാത്രിയിൽ പാട്ടും നൃത്തവുമായി രാവിലെ വരെ ഒത്തുചേരും.
അട്ടപ്പാടി ആദിവാസികളുടെ പ്രാദേശിക ദൈവമായ മല്ലീശ്വരനെ ഉണർത്താനാണ് അവർ നൃത്തം ചെയ്യുന്നത്.
15 ഓളം അംഗങ്ങൾ പ്രകടനത്തിലുണ്ടാകും.
കൃഷിയുമായി ബന്ധകെട്ട ആഹ്ലാദ നൃത്തം “കുരുമ്പലം" എന്ന്‌ അറിയകെടുന്നു.
ഓരോ അവസരത്തിനും സന്ദർഭത്തിനനുസരിച്ച്‌ വൃത്യസ്തയിനം പാട്ടുകളുണ്ട്‌.
തെക്കുമല, വളളിവള്ളി, ദുൻപാട്ട്‌ എന്നിവ ഇതിൽ ചിലതാണ്‌.
നൃത്തത്തിനും സംഗീതത്തിനും തുല്യപ്രാധാന്യമുള്ള കലാരൂപമാണിത്.
കലാകാരന്മാർ തുകൽ , മുള മരം മുതലായവ കൊണ്ട് നിർമ്മിച്ച വാദ്യങ്ങളുടെ താളത്തിൽ നൃത്തം ചെയ്യുന്നു.
പശ്ചാത്തല സംഗീതത്തിലെ പ്രധാന ഉപകരണം ' കോഗൽ ' (ഒരു തരം കുഴൽ) ആണ്.
തമിഴ്‌ വാക്കുകളേറിയ ഇരുളഭാഷയിലെ പാട്ടിനൊഷം തവിൽ, പറൈ, പീക്കി, ജാലറ എന്നി ഉപകരണങ്ങൾ ഉപയോഗിക്കുന്നു.
സംസ്ഥാന സ്കൂൾ കലോത്സവം
അവലംബം ↑ https://attakkalam-in.translate.goog/bloglists/viewmorecontent/irula-dance-pride-symbol-of-community?
_x_tr_sl=en _x_tr_tl=ml _x_tr_hl=ml _x_tr_pto=tc ↑ https://www.deshabhimani.com/news/kerala/school-kalolsavam/1143698
തിരുമലൈ ക്ഷേത്രം
തീരുമലൈ കോവിലിലേക്ക് വാഹനത്തിലൂടെ പ്രവേശിക്കാൻ പാർക്കിംഗ് ഫീ ഉണ്ട്.
കാറുകൾക്ക് പ്രവേശിക്കാൻ 50/- ആണ് ഫീ.
പാർക്കിംഗ് ഫീ വാങ്ങുന്നിടത്തായി അനവധി പൂക്കടകളും ചെറുകിട കച്ചവടക്കാരും ഉണ്ട്.
മല അടിവാരത്തിൽ നിന്നും മുകളിൽ എത്തിയാൽ ക്ഷേത്രമുറ്റത്തായി  പ്രസാദവും വഴിപാട് സാധനങ്ങളും ലഖുഭക്ഷണവും വിൽക്കുന്ന ഒരു കടയുമുണ്ട്.
സാധാരണ ഒരു സെറ്റ് വഴിപാട് സാധനങ്ങൾക്ക് 180/- രൂപയാണ് അവർ വാങ്ങുന്നത് തിരുമലൈ ക്ഷേത്രം, പൺപൊഴി ഇംഗ്ലീഷ് വിലാസം https://ml.wikipedia.org/wiki/Thirumalai_Kovil
തമിഴ്നാട്ടിൽ തിരുനെൽ‌വേലി ജില്ലയിലെ തെങ്കാശി താലൂക്കിൽ പൺപൊഴി എന്ന സ്ഥലത്ത് സ്ഥിതി ചെയ്യുന്ന ഒരു മുരുകൻ ക്ഷേത്രമാണ് തിരുമലൈ ക്ഷേത്രം .
കേരളവുമായി പങ്കുവെക്കുന്ന അതിർത്തിയ്ക്കടുത്തു് പശ്ചിമഘട്ടത്തിൽ ഒരു ചെറിയ കുന്നിൻമുകളിലാണ്‌ ഈ ക്ഷേത്രം സ്ഥിതി ചെയ്യുന്നത്.
ഈ ക്ഷേത്രത്തിലെ പ്രതിഷ്ഠയായ മുരുകൻ‍, തിരുമലൈ മുരുകൻ എന്നും തിരുമലൈ കുമാരസ്വാമി എന്നും അറിയപ്പെടുന്നു.
ഇതുകൊണ്ടുതന്നെ, ക്ഷേത്രസമീപത്തുള്ള സ്ഥലവാസികൾക്കിടയിൽ 'തിരുമലൈ' എന്ന പേരുള്ള നല്ലൊരു സംഖ്യയുണ്ടു്.
ഈ ക്ഷേത്രത്തിലെ ഒരു ഭാഗത്തു തന്നെയായി 'തിരുമലൈ ഭഗവതി അമ്മന്റെ' നടയും സ്ഥിതി ചെയ്യുന്നു.
ഈ ക്ഷേത്രം വിശാഖം നക്ഷ്രത്തിൽ പിറന്നവർക്ക് വിശേഷമായ ഒരു ബക്തി സ്ഥലം ആണ്.
ഈ ക്ഷേത്രത്തിന് ചുറ്റും കുറെ തെങ്ങിൻതോപ്പുകളും ചെറിയ ഗ്രാമങ്ങളുമുണ്ടു്.
അതു കൊണ്ട് മലയുടെ ഉച്ചിയിൽ നിന്നും കാണുന്ന കാഴ്ച വളരെ മനോഹരമാണു്.
ഈ ക്ഷേത്രത്തിലേക്ക് 625 പടികൾ ആണ് ഉള്ളത്.
ഇപ്പോൾ റോഡ്പാതയും മല അടിവാരത്തിൽ നിന്നും ബസ് സർവീസ് ഉം ഉണ്ട്.
ഈ ക്ഷേത്രം പണി കഴിപ്പിച്ചത് തിരുവരുചേൽവർ ശിവകാമി അമ്മെയ്യാർ ആണ്.
കഥാപ്രസംഗം ഇംഗ്ലീഷ് വിലാസം https://ml.wikipedia.org/wiki/Kadhaprasangam വസന്തകുമാർസാംബശിവൻ
കഥാപ്രസംഗം കേരളത്തിൽ വികസിച്ചുവന്ന ഒരു കഥ പറച്ചിൽ രീതിയാണ്.
പത്തൊൻപതാം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ ആരംഭത്തിലുമായി സമൂഹത്തിലെ ദുഷിച്ച പ്രവണതകൾക്കെതിരെ ജനങ്ങളെ ബോധവൽക്കരിക്കാനായി ആരംഭിച്ച കലാരൂപമാണിത്.
ഒരു കഥാപ്രസംഗകനും ( കാഥികൻ ) കുറച്ചു പിന്നണിയും അടങ്ങിയതാണ് കഥാപ്രസംഗസദസ്സ്.
കഥാപ്രസംഗകൻ വളരെ നാടകീയമായി കഥയെ ഗാനങ്ങളുടെ അകമ്പടിയോടെ അവതരിപ്പിക്കുന്നു.
പുരാണകഥകളെ അധികരിച്ചും ധാരാളം കഥാപ്രസംഗ‌ങ്ങൾ രൂപം കൊണ്ടിട്ടുണ്ട് കേരളത്തിലെ ഗ്രാമീണ സദസ്സുകൾക്കു വിശ്വസാഹിത്യത്തിലെ ചില പ്രധാന കൃതികൾ പരിചയപ്പെടുത്തുന്നതിൽ കാഥികർ പങ്കു വഹിച്ചിട്ടുണ്ട്.
ചരിത്രം കഥാപ്രസംഗ അവതരണം ചിറക്കര സലിംകുമാർ കഥാപ്രസംഗം അവതരിപ്പിക്കുന്നു
ദക്ഷിണ കേരളത്തിൽ പ്രചാരമുള്ള വില്ലടിച്ചാൺ പാട്ട് ,ഒരു പരിധിവരെ ചാക്യാർകൂത്ത് തുടങ്ങിയവ കഥാപ്രസംഗത്തിന്റെ മുൻകാലരൂപങ്ങളായി കണക്കാക്കാവുന്നതാണ്.
ഇവയിലെല്ലാം കഥാപ്രസംഗത്തിലെന്നപോലെ പാട്ടിനും ആഖ്യാനത്തിനും തുല്യ പ്രാധാന്യമുണ്ട്.
ബോധേശ്വരനാണ് കഥാപ്രസംഗത്തിന്റെ ഉപജ്ഞാതാവ്.
കെ.കെ. വാദ്ധാർ , ജോസഫ് കൈമാപ്പറമ്പൻ , എം.പി. മന്മഥൻ എന്നിവരൊക്കെ ആദ്യകാലത്തെ പ്രഗൽഭരായ കാഥികരാണ്.
== പ്രശസ്ത കാഥികർ == വി. സാംബശിവൻ കെടാമംഗലം സദാനന്ദൻ വി. ഹർഷകുമാർ കടവൂർ ബാലൻ കടവൂർ ശിവദാസൻ തേവർത്തോട്ടം സുകുമാരൻ ചിറക്കര സലീംകുമാർ പട്ടംത്തുരുത്ത് വിലാസിനി വസന്തകുമാർ സാംബശിവൻ അയിലം ഉണ്ണിക്കൃഷ്ണൻ കൊല്ലം ബാബു ആലുവ മോഹൻരാജ് വി.വി. ജോസ് കല്ലട പാരഡി കഥാപ്രസംഗം
ഹാസ്യകഥകളെ ചലച്ചിത്രഗാനങ്ങളുടെ പാരഡിയുടെ അകമ്പടിയോടെ അവതരിപ്പിക്കുന്ന രീതിയാണിത്.
ചലച്ചിത്ര നടനും കൂടിയായ വി.ഡി. രാജപ്പന്റെ ഇത്തരം നിരവധി കഥാപ്രസംഗങ്ങൾ കാസറ്റുകളുടെ രൂപത്തിൽ പുറത്തിറങ്ങിയിട്ടുണ്ട്.
kadhaprasangam
നാടോടി നൃത്തം ഇംഗ്ലീഷ് വിലാസം https://ml.wikipedia.org/wiki/Folk_dance മലാംബോ, അർജന്റീനിയൻ നാടോടി നൃത്തം പരമ്പരാഗത വലൻസിയൻ നൃത്തങ്ങൾ
ഒരു രാജ്യത്തിലെയോ പ്രത്യേക പ്രദേശത്തിലെയോ ജനങ്ങളുടെ ജീവിത രീതികളെ പ്രതിഫലിപ്പിക്കുന്ന നൃത്തമാണ് നാടോടി നൃത്തം എന്ന് അറിയപ്പെടുന്നത്.
നാടോടി നൃത്ത കലകൾ അവ അവതരിപ്പിക്കുന്ന ജനവിഭാഗത്തിന്റെ ജീവിതവുമായും അവർക്ക് ലഭ്യമായ സാമൂഹിക സാഹചര്യങ്ങളുമായും ബന്ധപ്പെട്ടിരിക്കുന്നവയാണ്.
നൃത്തത്തിന്റെ സാംസ്കാരിക വേരുകൾക്ക് പ്രാധാന്യം നൽകേണ്ടിവരുമ്പോൾ "വംശീയ", "പരമ്പരാഗത" എന്നീ പദങ്ങൾ ഉപയോഗിക്കപ്പെടുന്നു.
ഈ അർത്ഥത്തിൽ, മിക്കവാറും എല്ലാ നാടോടി നൃത്തങ്ങളും വംശീയമാണ്.
പശ്ചാത്തലം താരാബുക്കോയിലെ പുൾജയ് ആഘോഷവേളയിൽ പ്രകടനം നടത്തുന്ന പരമ്പരാഗത നർത്തകർ
നാടോടി നൃത്തങ്ങൾക്ക് ഇനിപ്പറയുന്ന സ്വഭാവ ഗുണങ്ങളിൽ ചിലത് അല്ലെങ്കിൽ എല്ലാമുണ്ടാകും: പരമ്പരാഗത സംഗീതത്തിന് അനുസരിച്ച് പ്രൊഫഷണൽ പരിശീലനം ഇല്ലാത്ത ആളുകൾ ചെയ്യുന്ന നൃത്തമാണ് ഇത്.
നൃത്തം ചെയ്യുന്നത് സാധാരണയായി നാടോടി നൃത്ത സമ്മേളനങ്ങളിലോ സാമൂഹിക പ്രവർത്തനങ്ങളിലോ ആണ്.
നൃത്തങ്ങൾ പൊതുവായി പൊതു പ്രകടനത്തിനോ വേദിയിൽ അവതരിപ്പിക്കുന്നതിനോ വേണ്ടി ചിട്ടപ്പെടുത്തിയവയല്ല.
അവയുടെ അരങ്ങ്‌ പലപ്പോഴും നെൽവയലുകളോ വീട്ടുമുറ്റമോ തുറസ്സായ സ്ഥലമോ ഒക്കെയാവാം.
എന്നിരുന്നാലും അവ പിന്നീട് ക്രമീകരിച്ച് വേദിയിലെ പ്രകടനങ്ങൾക്കായി സജ്ജമാക്കാറുണ്ട്.
പുതിയതായി ചിട്ടപ്പെടുത്തി അവതരിപ്പിക്കുന്നതിന് പകരം വിവിധ സംസ്കാരങ്ങളിൽ നിന്നുള്ള പാരമ്പര്യമായി പകർന്നുകിട്ടിയതാണ് അവതരിപ്പിക്കുന്നത് (നാടോടി പാരമ്പര്യങ്ങൾ കാലത്തിനനുസരിച്ച് മാറുന്നുവെങ്കിലും).
പുതിയ നർത്തകർ പലപ്പോഴും മറ്റുള്ളവരെ നിരീക്ഷിച്ചോ മറ്റുള്ളവരിൽ നിന്ന് സഹായം സ്വീകരിച്ചോ അനൗപചാരികമായി പഠിക്കുകയാണ് ചെയ്യുന്നത്.
ചില ആളുകൾ നാടോടി നൃത്തത്തെ നിർവചിക്കുന്നത് ഒരു ഭരണസമിതിയോ മത്സരമോ പ്രൊഫഷണൽ സ്ഥാപനങ്ങളോ ഇല്ലാത്ത നൃത്തം എന്നാണ്.
യൂറോപ്യൻ സംസ്കാരത്തിലും ചരിത്രത്തിലും, ഇരുപതാം നൂറ്റാണ്ടിന് മുൻപ് ഉത്ഭവിച്ച ചരിത്രപരമായി പ്രാധാന്യമുള്ള നൃത്തങ്ങളെ വിശേഷിപ്പിക്കാൻ "നാടോടി നൃത്തം" എന്ന പദം ചിലപ്പോൾ പ്രയോഗിക്കാറുണ്ട്.
നാടോടി നൃത്തങ്ങളെ അവയുടെ സ്വഭാവം അനുസരിച്ച് ആചാര അനുഷ്ടാനങ്ങളുമായി ബന്ധപ്പെട്ടത്, ചടങ്ങുകളോട് അനുബന്ധിച്ച് നടത്തുന്നത്, വിളവെടുപ്പിനോട് അനുബന്ധിച്ച് നടത്തുന്നത്, വിനോദവുമായി ബന്ധപ്പെട്ടത്, സാമൂഹിക ഒത്തുചേരലിൽ നിന്നും ഉണ്ടാകുന്നത്, ഋതുക്കളുമായി ബന്ധപ്പെട്ടത്, ആയോധന നൃത്തങ്ങൾ എന്നിങ്ങനെ പലതായി തരം തിരിക്കാം.
ആചാര അനുഷ്ടാനങ്ങളുമായി ബന്ധപ്പെട്ട
മതപരമായ ധാരാളം അനുഷ്ടാനങ്ങളിൽ നൃത്തവും സംഗീതവും കടന്നുവരുന്നുണ്ട്.
തെയ്യം , കോവിൽ നൃത്തം , ഏഴുവട്ടം കളി , ക്യാതം കളി എന്നിങ്ങനെയുള്ള നിരവധി നാടൻ നൃത്തരൂപങ്ങൾ അനുഷ്ടാനപരമാണ്.
ചടങ്ങുകളോട് അനുബന്ധിച്ച് നടത്തുന്നവ
മുസ്ലീം സമുദായത്തിൽ കല്യാണം , മാർക്കകല്യണം, വയസ്സറിയൽ, 40 കുളി തുടങ്ങിയ ചടങ്ങുകളിൽ നിറപ്പകിട്ടാർന്ന ഉടയാടകൾ ധരിച്ച് പെൺകുട്ടികൾ അവതരിപ്പിക്കുന്ന മാപ്പിളകലയായ ഒപ്പന ചടങ്ങുകളോട് അനുബന്ധിച്ച് നടത്തുന്ന നൃത്തമാണ്.
വിളവെടുപ്പിനോട് അനുബന്ധിച്ച് നടത്തുന്നവ
അട്ടപ്പാടിയിലെ ഇരുളർ വിളവെടുപ്പ്‌ സന്ദർഭത്തിൽ രാത്രിയിൽ തീ കൂട്ടിയിട്ട്‌ അതിനുചുറ്റും അവതരിപ്പിക്കുന്ന ഏലേലം കരടി എന്ന കരടി നൃത്തം വിളവെടുപ്പിനോട് അനുബന്ധിച്ച് നടത്തുന്ന നാടോടി നൃത്തത്തിന് ഉദാഹരണമാണ്.
അതേപോലെ വിളവെടുപ്പു കാലത്ത് പഞ്ചാബിൽ നടക്കുന്ന ബൈശാഖി ഉത്സവത്തോടനുബന്ധിച്ച് നടത്തുന്ന നാടോടി നൃത്തമാണ് ഭാൻഗ്ര .
ഋതുക്കളുമായി ബന്ധപ്പെട്ടവ
പശ്ചിമ ബംഗാളിൽ വസന്തകാല ഉത്സവമായ ചൈത്ര പർവയിൽ നടത്തുന്ന നാടോടി നൃത്തമായ ഛൗ നൃത്തം ഋതുക്കളുമായി ബന്ധപ്പെട്ട നാടോടി നൃത്ത രൂപങ്ങൾക്ക് ഉദാഹരണമാണ്.
നാടോടി നൃത്തവും ശാസ്ത്രീയ നൃത്തവും തമ്മിലുള്ള വ്യത്യാസം
കൂടിയാട്ടം , നങ്ങ്യാർകൂത്ത്‌ , ഭരതനാട്യം , മോഹിനിയാട്ടം തുടങ്ങിയ ശാസ്ത്രീയ നൃത്ത രൂപങ്ങളിൽ കാണുന്നതുപോലെയുള്ള വേഷവിധാനമോ, ചിട്ടകളോ, മുദ്രാഭാഷയുപയോഗിച്ചുള്ള അഭിനയമോ ഒന്നുംതന്നെ നാടോടി നൃത്തങ്ങളിൽ കാണുകയില്ല.
ഇവ ശാസ്ത്രീയ നൃത്തങ്ങൾ പോലെ ഒരു വേദിയിൽ അവതരിപ്പിക്കുന്നതിന് ഉദ്ദേശിച്ചുള്ളതല്ല, മറിച്ച്, നെൽവയലുകളോ , വീട്ടുമുറ്റമോ, തുറസ്സായ സ്ഥലമോ എന്നിങ്ങനെ ഏതുതരം സന്ദർഭത്തിലാണോ അവ രൂപപ്പെടുന്നത്‌, അതിനോടനുബന്ധിച്ച സ്ഥലങ്ങളിലായിരിക്കും അവ സാധാരണയായി അരങ്ങേറാറുള്ളത്.
ഇന്ത്യയിലെ ചില നാടോടി നൃത്തങ്ങൾ ബിഹു ചോളിയ ഛൌ ഗർബ കൽബെലിയ ടിപ്പണി ലാവണി ഫുഗ്ഡി ഭാൻഗ്ര ഗിദ്ധ യക്ഷഗാനം ചിത്രശാല Körtánc - ഹംഗറിയിൽ നിന്നുള്ള നാടോടി നൃത്തം Kyushtdepdi അസീറിയൻ ആളുകൾ ഖിഗ നൃത്തം ചെയ്യുന്നു.
Mtiuluri കാറ്റലോണിയയിൽ നിന്നുള്ള നാടോടി നൃത്തം സൈപ്രസ് നാടോടി നൃത്തം മാസിഡോണിയൻ സ്ത്രീ നാടോടി നൃത്തം പൊദലെ ഗോറൽസ് ഡാൻസിങ് പരമ്പരാഗത റഷ്യൻ നാടോടി നൃത്തം അവലംബം പുറം കണ്ണികൾ ഫോക്ക് ഡാൻസ് ഹവായ് Archived 2021-01-25 at the Wayback Machine .
Folk dancing ഓപ്പൺ ഡയറക്റ്ററി പ്രൊജക്റ്റിൽ ഡാൻസില്ല (in German) ഫോക്ലോർ പീപ്പിൾ കമ്മ്യൂണിറ്റി നാടോടി നൃത്തം നാടോടി ഉത്സവങ്ങൾ നാടോടി ഉത്സവങ്ങൾ Archived 2014-12-18 at the Wayback Machine .
സൊസൈറ്റി ഫോർ ഇന്റർനാഷണൽ ഫോക്ക് ഡാൻസിംഗ് Archived 2021-01-25 at the Wayback Machine .
കടങ്കഥ
പെട്ടെന്ന് ഉത്തരം കണ്ടെത്താൻ കഴിയാത്തതും ഗൂഢമായ അർത്ഥം ഉള്ളതുമായ ചെറിയ ചോദ്യങ്ങളെയാണ് കടങ്കഥകൾ എന്ന് പറയുന്നത്.
(ഇംഗ്ലീഷ്: Riddle).
അല്പം ചിന്തിക്കാതെ സൂക്ഷ്മാർത്ഥം ഗ്രഹിക്കാൻ സാധ്യമല്ലാത്ത ചോദ്യങ്ങളോ ഉത്തരങ്ങളോ ആയ ഇത്തരം കടങ്കഥകൾ ലോകത്തിലെല്ലായിടത്തും പ്രചാരത്തിലുണ്ട്.
കടങ്കഥകൾ ഒരുസാഹിത്യ വിനോദം കൂടിയാണ്.
കുസൃതി ചോദ്യം എന്നും, അഴിപ്പാൻകഥ, തോൽക്കഥ എന്നീ പേരുകളും ഇതിന് ഉണ്ട്.
മലയാളത്തിൽ കടങ്കഥകൾക്ക് കുട്ടികളുടെ ഇടയിൽ വൻ പ്രചാരം നൽകിയത് കുഞ്ഞുണ്ണിമാഷ് എന്നറിയപ്പെട്ടിരുന്ന കവി കുഞ്ഞുണ്ണി ആയിരുന്നു.
കടങ്കഥകളുമായി ബന്ധപ്പെട്ട നിരവധി പുസ്തകങ്ങളും സമാഹരണങ്ങളും കുഞ്ഞുണ്ണിമാഷ്‌  പ്രസിദ്ധീകരിച്ചിട്ടുണ്ട്.
കേരളത്തിൽ പ്രചാരത്തിലുണ്ടായിരുന്ന കടങ്കഥകൾ സമാഹരിച്ച് വിവിധ പ്രസാധകർ പ്രസിദ്ധീകരിച്ച കടങ്കഥകൾക്ക് ഉദാഹരണം കിക്കിലുക്കും കിലുകിലുക്കും, ഉത്തരത്തിൽ ചത്തിരിക്കും എന്ന കടങ്കഥയുടെ ഉത്തരം താക്കോൽക്കൂട്ടം എന്നാണ്.
ആനകേറാമല, ആളുകേറാമല, ആയിരം കാന്താരി പൂത്തിറങ്ങി എന്ന കടങ്കഥയുടെ ഉത്തരം നക്ഷത്രങ്ങൾ എന്നാണ്.
കാള കിടക്കും കയറോടും ഉത്തരം മത്തൻവള്ളി എന്നാണ് ഓടും കുതിര ചാടും കുതിര വെള്ളം കണ്ടാൽ നിൽകും കുതിര ഉത്തരം ചെരുപ്പ് എന്നാണ് റഫറൻസുകൾ പുറത്തേക്കുള്ള കണ്ണികൾ Riddles ഓപ്പൺ ഡയറക്റ്ററി പ്രൊജക്റ്റിൽ – An active listing of riddle links.
Isbell, Billy Jean.
"Riddle Games among Quechua Speakers."
Journal of Latin American Lore 3:1 (1977), 19-49.
ഒപ്പന ഇംഗ്ലീഷ് വിലാസം https://ml.wikipedia.org/wiki/Oppana Oppana at Kerala school kalolsavam 2019
ഒപ്പന കേരളത്തിലെ വിശേഷിച്ചും  മുസ്ലീം സമൂഹത്തിൽ നിലനിൽക്കുന്ന ജനകീയ കലാരൂപമാണ് വിവാഹാഘോഷങ്ങളുടെ ഭാഗമായുള്ള സംഘനൃത്തമാണിത്.
സാധാരണ ഗതിയിൽ സ്ത്രീകളാണ് ഒപ്പന അവതരിപ്പിക്കുന്നത്.
എന്നാൽ പുരുഷന്മാരും(vattapaattu)  ഈ നൃത്തം അവതരിപ്പിക്കാറുണ്ട്.
കോഴിക്കോട് , കണ്ണൂർ ,മലപ്പുറം തുടങ്ങി ഉത്തരകേരളത്തിലെ മുസ്ലീം വീടുകളിലാണ് ഒപ്പന പ്രധാനമായും നിലനിൽക്കുന്നത്.
അബ്ബന എന്ന അറബി വാക്കിൽ നിന്നാണ് ഒപ്പന എന്ന പേരുണ്ടായത് ref ഹാർമോണിയം , തബല , ഗഞ്ചിറ , [[ഇലത്താളം] എന്നിവയുടെ പിന്നണി പാടാനും ഏതാനും പേർ അണിനിരക്കും.
അറബി നാടോടി ഗാനങ്ങളുടെ താളം മലബാറിൽ ഉടലെടുത്ത മാപ്പിളപ്പാട്ടുകളാണ് സാധാരണ ഗതിയിൽ ഒപ്പനയ്ക്കിടയിൽ ആലപിക്കുന്നത്.
ജീവിതത്തിന്റെ ഭാഗമാകാൻ പോകുന്ന മണവാളന്റെ ഗുണഗണങ്ങൾ മണവാട്ടിക്കു മുന്നിലവതരിപ്പിക്കുന്ന വിധത്തിലാണ് ഒപ്പനപ്പാട്ടുകൾ തയ്യാറാക്കുന്നത്.
കേരളത്തിലെ സ്കൂൾ വിദ്യാർത്ഥികൾക്കായി നടത്തിവരുന്നതും ഏഷ്യയിലെ ഏറ്റവും വലിയ കലാസാഹിത്യ സമ്മേളനം എന്നറിയപ്പെടുന്നതുമായ സംസ്ഥാന യുവജനോത്സവത്തിലെ ഒരു മത്സരയിനം കൂടിയാണു ഒപ്പന.
എന്നാൽ മതപരമായ യാതൊരു അടിസ്ഥാനവും ഈ കലാരൂപത്തിനില്ല.
ഓടക്കുഴൽ വിവിധ തരം ഓടക്കുഴലുകൾ ഇംഗ്ലീഷ് വിലാസം https://ml.wikipedia.org/wiki/Flute
വായു ഉപയോഗിച്ച് ഊതി സംഗീതം പുറപ്പെടുവിക്കപ്പെടുന്ന ഒരു സംഗീത ഉപകരണമാണ് ഓടക്കുഴൽ ( flute ).
ഓടക്കുഴൽ വേണു , മുരളി എന്ന പേരുകളിലും അറിയപ്പെടുന്നു.
സാധാരണ സുഷിരവാദ്യങ്ങളിൽ നിന്നും വ്യത്യസ്തമായി, ഓടക്കുഴലിന്റെ ഒരു വശത്തുള്ള തുളയിലൂടെ ആണ് ഊതുന്നത്.
കൂടാതെ ഇതിന്റെ സംഗീത ശബ്ദം ക്രമീകരിക്കുന്നത് ഇതിന്റെ വശങ്ങളിലുള്ള തുളകളിൽക്കൂടി പുറത്തുപോകുന്ന വായു വിരലുകൾ ഉപയോഗിച്ച് ക്രമീകരിച്ചാണ്.
പുറത്തേക്കുള്ള കണ്ണികൾ Flutes എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Virtual Flute An easy to search database of Boehm flute alternate fingering and multiphonic fingering – An extensive work by the School of Physics, University of New South Wales, Sydney Australia Essay on the Jiahu flutes from the Heilbrunn Timeline of Art History at The Metropolitan Museum of Art FluteInfo Contains fingering charts, performance articles, free sheet music and other musical information.
തായമ്പക ഇംഗ്ലീഷ് വിലാസം https://ml.wikipedia.org/wiki/Thayambaka മട്ടന്നൂർ ശങ്കരൻ കുട്ടിയും മക്കളും അവതരിപ്പിച്ച ട്രിപ്പിൾ തായമ്പക ഇരട്ട തായമ്പക - പോരൂർ ഉണ്ണികൃഷ്ണനും ഉദയൻ നമ്പൂതിരിയും സംഘവും പോരൂർ ഉണ്ണികൃഷ്ണനും സംഘവും മച്ചാട് ക്ഷേത്രത്തിൽ അവതരിപ്പിച്ച പഞ്ച തായമ്പക
കേരളത്തിന്റെ തനതായ ഒരു കലാരൂപമാണ് തായമ്പക .
മറ്റു ചെണ്ടമേളങ്ങളിൽ നിന്നും വ്യത്യസ്തമായി, ഒരു വ്യക്തിഗത കലാരൂപമാണ് തായമ്പക.
പ്രധാന ചെണ്ടവാദ്യക്കാരനു പുറമേ താളം പിടിക്കുന്നതിനായി ഉരുട്ടുചെണ്ട , വീക്കുചെണ്ട , ഇലത്താളം എന്നിവയുമുണ്ടാകും.
തായമ്പകയിൽ പ്രധാന ചെണ്ടവാദ്യക്കാർ ഒരു കൈയിൽ മാത്രം ചെണ്ടക്കോൽ ഏന്തുന്നു.
ഒരു കൈയിലെ ചെണ്ടക്കോൽ കൊണ്ടും മറ്റേക്കൈ കൊണ്ടും ചെണ്ടയിൽ വീക്കുന്നു (അടിക്കുന്നു).
ഇത് തായമ്പകയിലും ചില രീതിയിലുള്ള പഞ്ചാരിമേളങ്ങളിലും മാത്രമേ കാണുകയുള്ളൂ.
മറ്റു ചെണ്ടമേളങ്ങളിൽ രണ്ടു കൈയിലും ചെണ്ടക്കോൽ ഏന്തിയാണ് ചെണ്ട കൊട്ടുന്നത്.
മറ്റു ചെണ്ടമേളങ്ങളിൽ നിന്നും വ്യത്യസ്തമായി മനോധർമ്മപ്രകടനങ്ങളാണ് തായമ്പകയിൽ കാഴ്ചവക്കുന്നത്.
തായമ്പകയിൽ സാധാരണയായി ഒരു പ്രധാന ചെണ്ടവാദ്യക്കാരൻ കാണും.
അദ്ദേഹത്തിനു ചുറ്റുമായി മൂന്നോ നാലോ ചെണ്ടക്കാർ (ഉരുട്ടുചെണ്ടയും വീക്കുചെണ്ടയും) അണിനിരക്കുന്നു.
ഇടംതല, വലംതല ചെണ്ടകളിൽ താളാംഗങ്ങൾ വായിക്കുന്ന തായമ്പകയ്ക്ക് മൂന്നോ നാലോ ഇലത്താളം വായനക്കാരും അകമ്പടി വായിക്കുന്നു.
ഈ വാദ്യോത്സവം സാധാരണയായി 90 മുതൽ 120 മിനിറ്റ് വരെ നീണ്ടു നിൽക്കും.
ഒന്നിലധികം പ്രധാന ചെണ്ടവാദ്യക്കാർ അണിനിരക്കുന്ന തായമ്പകകൾ ഇക്കാലത്ത് സാധാരണമാണ്.
തായമ്പകയിൽ പ്രധാനമായും ആറു ഘട്ടങ്ങളാണ് ഉള്ളത്.
മുഖം, ചെമ്പടവട്ടം, കൂറ്, ഇടവട്ടം, ഇടനില, ഇരികിട എന്നിങ്ങനെയാണ് അവ.
ഇതിനെ മൂന്ന് ആക്കി ചുരുക്കിപ്പറയുകയും ചെയ്യും.
ഇതിൽ മുഖവും ചെമ്പടവട്ടവും ചേർന്ന ദൈർ‌ഘ്യമേറിയ ഭാഗം പതികാലം എന്നു അറിയപ്പെടുന്നു.
രണ്ടാമത്തെ ഘട്ടമായ കൂറിൽ ചമ്പക്കൂറ് , അടന്തക്കൂറ് , പഞ്ചാരിക്കൂറ്  തുടങ്ങിയവയിൽ ഏതെങ്കിലും ഒന്ന് വാദകന്റെ ഇഷ്ടത്തിനനുസരിച്ച് വായിക്കുന്നു.
മൂന്നാമത്തേയും അവസാനത്തേതും ആയ ഘട്ടം ദ്രുതകാലം എന്നറിയപ്പെടുന്നു.
ഇടവട്ടം, ഇടനില, ഇരികിട എന്നിങ്ങനെ അറിയപ്പെടുന്ന ഭാഗങ്ങളാണ് ഈ ഘട്ടത്തിൽ ഉള്ളത്.
ഇതും കാണുക പാണ്ടിമേളം പഞ്ചാരി മേളം പഞ്ചവാദ്യം അഷ്ടാക്ഷരിമേളം Thayambaka എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബേസ് ഗിറ്റാർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Bass_guitar
താഴ്ന്ന ശ്രുതിയിലുള്ള വണ്ണം കൂടിയ തന്ത്രികൾ ഉപയോഗിച്ച് ഉണ്ടാക്കിയിട്ടുള്ള ഗിറ്റാറിനെയാണ് ബേസ് ഗിറ്റാർ അല്ലെങ്കിൽ ബേസ് എന്ന് വിളിക്കുന്നത് .
ഇംഗ്ലീഷ് സ്പെല്ലിങ്ങിൽ base എന്ന് ഉച്ചരിക്കുന്ന രീതിയിലാണ്‌ bass guitar ൻറെ ഉച്ചാരണ രീതി.
കാഴ്ചയിൽ സാധാരണ ഗിറ്റാറിന്റെ രൂപം ഉള്ള ഇവ നീളം കൂടിയ ബോഡിയും, കഴുത്തും ഉള്ളതും കട്ടികൂടിയ നാലോ അന്ജോ ആറൊ തന്തികൾ ഉപയോഗിച്ച് ഉപയോഗിക്കുന്നവയുമായിരിക്കും.
വിരലുകൾ, തള്ള വിരൽ , പ്ലക്ട്രം എന്നിവ ഉപയോഗിച്ച് വായിക്കുന്നത് പ്ലക്കിംഗ് , സ്ലാപ്പിംഗ് , പോപ്പിംഗ് , തമ്പിംഗ് , ടാപ്പിംഗ് എന്നീ പല രീതിയിൽ അറിയപ്പെടുന്നുണ്ട്.
പൊള്ളയായ ബോഡിയിൽ ഇത്തരം തന്ത്രികൾ ഉപയോഗിച്ച് വായിച്ചിരുന്ന ആദ്യകാലത്തെ ഉപകരണത്തിന് ഡബിൾ ബേസ് എന്ന് വിളിക്കുന്നു.
1950 നു ശേഷം ഇപ്പോൾ ഇലക്ട്രിക് ബേസ് ഗിറ്റാറുകൾ ആണ് കൂടുതൽ ഉപയോഗത്തിലുള്ളത്.
റോക്ക് , പോപ്‌ , ഫങ്ക് , ജാസ് തുടങ്ങിയ ഒട്ടുമിക്ക സംഗീതത്തിലും ഇപ്പോൾ ബേസ് ഗിത്താർ ഉപയോഗിക്കാറുണ്ട്.
മൃദംഗം ഇംഗ്ലീഷ് വിലാസം https://ml.wikipedia.org/wiki/Mridangam Mridangam
ദക്ഷിണേന്ത്യൻ ശാസ്ത്രീയസംഗീതത്തിൽ ഉപയോഗിക്കുന്ന താളവാദ്യോപകരണമാണ് മൃദംഗം .
കർണ്ണാടക സംഗീത സദസ്സുകളിൽ സുപ്രധാനമായ പക്കമേളമാണിത്.
ഹിന്ദുസ്ഥാനി സംഗീതത്തിൽ ഉപയോഗിച്ചുവരുന്ന ഢോലക്കിനോട് മൃദംഗത്തിനു രൂപപരമായ സാമ്യമുണ്ട്.
മൃദംഗത്തിന്റെ നേർപകുതിയിൽ നിന്നും രൂപപ്പെടുത്തിയതാണു ഹിന്ദുസ്ഥാനി വാദ്യോപകരണമായ തബലയെന്നും ഒരു വാദമുണ്ട്.
ആദ്യകാലങ്ങളിൽ കളിമണ്ണുപയോഗിച്ചായിരുന്നു മൃദംഗം നിർമ്മിച്ചിരുന്നത് .
മണ്ണ് എന്നർത്ഥമുള്ള “മൃദ്” ശരീരം എന്നർത്ഥം വരുന്ന “അംഗ്” എന്നീ സംസ്കൃതപദങ്ങളിൽ നിന്നാണ് മൃദംഗം എന്ന വാക്ക് രൂപപ്പെട്ടത്.
കാലക്രമത്തിൽ മൃദംഗം വിവിധതരം തടികൾ ഉപയോഗിച്ച് നിർമ്മിച്ചു തുടങ്ങി.
കളിമണ്ണിനേക്കാൾ ഈടുനില്ക്കുന്നതിനാലാവണം മരത്തടി ഉപയോഗിച്ചു തുടങ്ങിയത്.
ഇന്നത്തെ കാലത്ത് പ്ലാവിന്റെ തടി ഉപയോഗിച്ചാണ് മൃദംഗത്തിന്റെ കുഴൽഭാഗം നിർമ്മിക്കുന്നത്.
കർണ്ണാടകസംഗീതത്തിലെ താളക്രമങ്ങൾ മൃദംഗത്തിന്റെ പരിണാമത്തോടൊപ്പം വികസിച്ചതാണെന്നു കരുതപ്പെടുന്നു.
മൃദംഗം എന്ന സംഗീതോപകരണം രൂപപ്പെട്ടതിനെക്കുറിച്ച് വ്യക്തമായ ചരിത്രരേഖകളില്ല.
ഹിന്ദുമതവുമായി ബന്ധപ്പെട്ട പുരാതനശില്പങ്ങളിൽ മൃദംഗം കാണാറുണ്ട്.
പ്രധാനമായും ഗണപതി , ശിവന്റെ വാഹനമായ നന്ദി എന്നീ ദൈവങ്ങളുടെ ചിത്രങ്ങൾക്കും ശില്പങ്ങൾക്കുമൊപ്പമാണ് മൃദംഗം പ്രത്യക്ഷപ്പെടുന്നത്.
ശിവന്റെ താണ്ഡവനൃത്തത്തിന് നന്ദികേശ്വരൻ മൃദംഗവുമായി അകമ്പടി സേവിച്ചുവെന്ന് ഹൈന്ദവപുരാണങ്ങളിൽ സൂചനകളുണ്ട്.
ഇക്കാരണത്താലാണത്രേ മൃദംഗം “ദേവവാദ്യം” എന്നറിയപ്പെടുന്നത്.
ഈ സൂചനകളുള്ളതിനാൽ വേദകാലഘട്ടത്തിൽ തന്നെ മൃദംഗം രൂപപ്പെട്ടിരുന്നു എന്നു വിശ്വസിക്കുന്നവരുണ്ട്.
ഉത്തരേന്ത്യയിൽ ഇതിന് ‘പക്കാവജ്‘ എന്നൊരു പേർ കൂടിയുണ്ട്.
ഉദ്ദേശം രണ്ടടിയിൽ കൂടുതൽ നീളത്തിൽ ഉള്ളു പൊള്ളയായി മധ്യം തെല്ലു വീർത്ത്, ഇരുവശവും വായ തോൽ‌വാറിട്ട് കെട്ടി മുറുക്കി വരിഞ്ഞിരിക്കുന്ന,  മരം കൊണ്ടുണ്ടാക്കിയ ഒരു ഘടനയാണ് മൃദംഗത്തിനുള്ളത്‌.
ഇതിന് വലന്തലയെന്നും, ഇടന്തലയെന്നും രണ്ടു ഭാഗങ്ങളുണ്ട് (വായനക്കാരന്റെ സ്വാധീനമനുസരിച്ച് ഇത് നേരെ തിരിച്ചുമാകാം).